ଷ୍ଟେଟ୍ ବ୍ୟାଙ୍କ ଅଫ୍ ଇଣ୍ଡିଆ (ଏସବିଆଇ)ର ଖାତା ଧାରକଙ୍କ ପାଇଁ ଏକ ଖୁସି ଖବର । ଉପଭୋକ୍ତା ମାନଙ୍କ ପାଇଁ ଖାତାରେ ନମିନିର ନାମ ଯୋଡ଼ିବା ଏକ କଷ୍ଟକର କାର୍ଯ୍ୟ ଅଟେ, ଯାହାକୁ ବ୍ୟାଙ୍କ ବର୍ତ୍ତମାନ ସହଜ କରିଦେଇଛି । ଏସବିଆଇର ଏକ ଟ୍ୱିଟ ଅନୁଯାୟୀ, ଗ୍ରାହକମାନେ ବର୍ତ୍ତମାନ ଖାତାରେ ନମିନି ନାମ ଯୋଡ଼ିବା ପାଇଁ ବ୍ୟାଙ୍କର ୱେବସାଇଟ www.onlinesbi.com କୁ ଯାଇପାରିବେ ଏବଂ ନମିନିର ନାମ।ରେଜିଷ୍ଟ୍ରେସନ କରିପାରିବେ । ଏହି କାମକୁ ଶାଖାକୁ ଯାଇ ମଧ୍ୟ କରାଯାଇପାରିବ ।
ଖାତାରେ ନମିନିର ନାମ ଯୋଡ଼ିବା ମହତ୍ତ୍ୱପୂର୍ଣ୍ଣ ଅଟେ । ଦୁର୍ଭାଗ୍ୟବଶତଃ ଯଦି କୌଣସି ଘଟଣା ଘଟି ଯାଇଛି ତେବେ ଖାତାରେ ଜମା ରାଶି ନମିନିର ହୋଇଯାଏ । ଯଦି ନମିନିର ନାମ ନଥିବ ତେବେ ଜମା ରାଶି ପାଇବା ପାଇଁ ବହୁତ ପରିଶ୍ରମ କରରିବାକୁ ପଡ଼ିବ ଏବଂ ଦସ୍ତାବିଜ ଜନିତ କାର୍ଯ୍ୟ ସବୁ ସମ୍ପାଦନ କରିବା ପରେ ଟଙ୍କା ମିଳିବ । ଏଥିପାଇଁ ବ୍ୟାଙ୍କ ସେ ସଞ୍ଚୟ ଆକାଉଣ୍ଟ ଖୋଲିବା, ମ୍ୟୁଚୁଆଲ୍ ଫଣ୍ଡରେ ନିବେଶ କରିବା କିମ୍ବା ବୀମା ପଲିସି ନେବା ସମୟରେ ଏହା ବିଷୟରେ ନିଶ୍ଚିତ ଭାବରେ ଧ୍ୟାନ ରଖନ୍ତୁ ଏବଂ ନମିନିର ନାମ ଜଡ଼ିତ ରଖନ୍ତୁ ।
ଖାତାରେ ନମିନି ଭାବେ ଆପଣ ସ୍ୱାମୀ ସ୍ତ୍ରୀ ନାମ ଦେଇପାରିବେ । ଆପଣ ଚାହିଁଲେ ନିଜ ଛୁଆ, ମାତାପିତା, ପରିବାରର କୌଣସି ସଦସ୍ୟ କିମ୍ବା ନିଜର କୌଣସି ବିଶେଷ ବନ୍ଧୁଙ୍କୁ ମଧ୍ୟ ନମିନି କରିପାରିବେ । ପ୍ରପଟି କିମ୍ବା ଜମା ରାଶିର ମାଲିକଙ୍କ ମୃତ୍ୟୁ ହୋଇଗଲେ ଏହାର ଲାଭ ନମିନିକୁ ମିଳିଥାଏ । ଯଦି ଆପଣ ଆକାଉଣ୍ଟରେ ନମିନିଙ୍କ ନାମ ଦାଖଲ କରାଇ ନାହାଁନ୍ତି ତେବେ ଏହି ଟଙ୍କା ଫଶି ରହିପାରେ । ଏହାକୁ ପାଇବା ପାଇଁ ଦୀର୍ଘ ସମୟ ପର୍ଯ୍ୟନ୍ତ ଆଇନଗତ କାର୍ଯ୍ୟ ସମ୍ପାଦନ କରିବାକୁ ପଡିଥାଏ । ଏଥିରୁ ସୁରକ୍ଷିତ ରହିବା ପାଇଁ ଯେବେ ମଧ୍ୟ କୌଣସି ଗୁରୁତ୍ତ୍ୱପୂର୍ଣ୍ଣ ଖାତା ଖୋଲୁଛନ୍ତି ତେବେ ସେଥିରେ ନମିନିଙ୍କ ନାମ ନିଶ୍ଚିତ ଭାବେ ଦାଖଲ କରନ୍ତୁ ।
ବୀମା ପଲିସି ନେବା ସମୟରେ କୌଣସି ନମିନି ଦେବା ଜରୁରୀ ଅଟେ । ଆପଣ ଚାହିଁଲେ ଗୋଟିଏରୁ ଅଧିକ ନମିନିଙ୍କ ନାମ ମଧ୍ୟ ଦେଇପାରିବେ । ସୂଚନା ଅନୁଯାୟୀ, ବୀମା ପଲିସିରେ ନିଜ ଆଇନଗତ ଉତ୍ତରାଧିକାରୀଙ୍କୁ ହିଁ ନମିନି କରିବା ବହୁତ ଭଲ ହୋଇଥାଏ ।
ବ୍ୟାଙ୍କ ଖାତାରେ ଆପଣ ମାତାପିତା, ଶିଶୁ ଓ ସମ୍ପର୍କୀୟ କିମ୍ବା ବନ୍ଧୁଙ୍କୁ ମଧ୍ୟ ନମିନି କରିପାରିବେ । ଯଦିଓ ଖାତାରେ ଆପଣ କୌଣସି ଏକ ବ୍ୟକ୍ତିକୁ ନମିନି କରିପାରିବେ । ଖାତା ଧାରକଙ୍କ ମୃତ୍ୟୁ ହେବା ଫଳରେ ଜଏଣ୍ଟ ଆକାଉଣ୍ଟ ସ୍ଥିତିରେ ଜମା ରାଶି ଅନ୍ୟ ଆକାଉଣ୍ଟ ହୋଲ୍ଡରକୁ ପରେ ନମିନିକୁ ମିଳିଥାଏ ।
ଏଠାରେ ଧ୍ୟାନ ରଖିବା ଜରୁରୀ ଯେ ନମିନି ଯଦି ନାବାଳିକା ଥିବେ ତେବେ ତାଙ୍କ ପାଇଁ କୌଣସି ଅଭିଭାବକକୁ ନିଯୁକ୍ତ କରିବା ଜରୁରୀ ହୋଇଥାଏ ଏବଂ ଏହାର ସୂଚନା ବ୍ୟାଙ୍କ କିମ୍ବା ପଲିସି ଆଦିରେ ଦେବାକୁ ପଡ଼ିଥାଏ । ଆପଣ ଚାହିଁଲେ ଏକରୁ ଅଧିକ ଲୋକଙ୍କୁ ନମିନି କରିପାରିବେ, ଏଥିରେ ନିୟମର କୌଣସି ଅସୁବିଧା ନାହିଁ । ଆକାଉଣ୍ଟ ହୋଲ୍ଡରକୁ ଏହି ସୁବିଧା ମିଳେ ଯେ ସେ ନମିନି ନାମ ପରିବର୍ତ୍ତନ କରିଦେଇ ପାରିବେ ।
ଏହି କଥାଟି ମନେରଖିବା ଉଚିତ୍ ଯେ ନମିନି ସବୁବେଳେ ସମ୍ପତ୍ତିର ଅଧିକାରୀ ହୋଇନଥାନ୍ତି ବରଂ ସେ ସମ୍ପତ୍ତିର ରକ୍ଷଣାବେକ୍ଷଣ କରନ୍ତି । ପରେ ସେହି ସମ୍ପତ୍ତି କିମ୍ବା ଜମା ରାଶି ଆକାଉଣ୍ଟ ହୋଲ୍ଡରର ଆଇନଗତ ଉତ୍ତରାଧିକାରୀ କୁ ଦେଇଥାନ୍ତି । ନମିନି କରିବା ପରେ ମଧ୍ୟ ବିଲ୍ ତିଆରି କରିବା ଜରୁରୀ ଅଟେ । ଯଦି ନମିନି ଅଛି କିନ୍ତୁ ବିଲ ନାହିଁ ତେବେ ସମ୍ପତ୍ତିର ବଣ୍ଟନ ଆଇନ୍ ହିସାବରେ ହେବ ଓ ଏଥିରେ ସମୟ ଲାଗିପାରେ ।
ଏସବିଆଇ ନମିନି ନାମକୁ ନେଇ କାମ ସହଜ କରିଦେଇଛି କାରଣ ଆଗରୁ ଏହି ସୁବିଧା ଅନଲାଇନରେ ମିଳୁନଥିଲା । ବର୍ତ୍ତମାନ ଲୋକେ ଶାଖାକୁ ଯିବାକୁ ନ ଚାହିଁଲେ ୱେବସାଇଟ୍ ଜରିଆରେ ମଧ୍ୟ ଏହି କାର୍ଯ୍ୟ ଖୁବ୍ ସହଜରେ କରିପାରିବେ । ଏସବିଆଇ ଏକ ଟ୍ୱିଟ କରି ଏହାର ସୂଚନା ଦେଇଛନ୍ତି । ଗ୍ରାହକଙ୍କୁ କହିଛନ୍ତି ଯେ ଆକାଉଣ୍ଟ ହୋଲ୍ଡର ଅଫିସିଆଲ୍ ୱେବସାଇଟକୁ ଯାଇ ନମିନି ନାମ ଯୋଡ଼ି ପାରିବେ, ଏଥିପାଇଁ ବ୍ୟାଙ୍କ ଶାଖା ଯିବା ଦରକାର ନାହିଁ ।
